
OW ta informa cu nan a tuma nota di 
companianan cu ta haciendo propaganda pa 


traha y benta di 


viviendanan tipo Tiny/Mini houses, container, 
trailernan of otro tipo di material cu NO ta bloki pa 
wordo uza como vivienda. 


DOW ta notifica cu tur e viviendanan aki no por 
wordo uza sin cu tin: 


• Un permiso di tereno (DIP) 


D 


en Awe Financial Sector Supervision Report 2021 di 
Banco Central di Aruba, tin un parti cu ta menciona e 


desaroyo di institutonan financiero di Aruba den 2021. Loke 
cu a hala atencion ta ora cu ta menciona cu e performance di 
banconan ta miho cu e periodo prome cu e pandemia 


Aunke cu e sector di banconan comercial entretanto a stop 
e medidanan di sosten relata na COVID-19 (principalmente 
e moratorio di prestamo) na su clientenan, e proporcion di 
prestamonan cu ta den un situacion di incumplimento (e 
asina yama “nonperforming loan ratio”) di e sector aki a baha 
for di 5,0 porciento na final di 2020 na 4,7 porciento na final 
di 2021, evidencia di e recuperacion economico fuerte. 


Ademas, e prestacion financiero di e banconan comercial a 
mehora den 2021, hasta riba e nivel prome cu e pandemia, 
mientras cu e buffernan di capital y likides a alcansa nivelnan 
historico maximo, asina kedando hopi halto riba e nivelnan 
minimo cu ta rekeri door di BCA. 


Adicionalmente, e sectornan di seguro y fondo di pensioen a 
sigui cumpli cu e rekisito minimo di e tasa di cobertura, cual 
nifica cu nan habilidad di por cumpli cu nan obligacionnan di 
seguro y pensioen den futuro a keda intacto. No por nenga 


Segun relato di Banco Central 


Prestacion di banconan 


comercial a mehora den 2021 


cu e pandemia di COVID-19 a demostra e importancia 
pa e banconan y otro institucionnan financiero, pa 
mantene buffernan di capital y likides amplio pa asina 
por nabega door di temponan di crisis sin precedente 
manera esakinan. 


Evaluacion banconan 


Como parti di su empeño continuo pa cumpli cu 
e standardnan internacional den e dominionan 
supervisorio y regulatorio, BCA a haci un auto evaluacion 
extensivo durante 2020/2021. Kier a logra pa asina 
establece e grado di cumplimento cu e principionan 
fundamental revisa di Basel pa un supervision bancario 
eficaz (e asina yama “Basel Core Principles”). 


E resultado di e autoevaluacion aki ta indica un nivel 
halto di cumplimento cu e principionan fundamental 
aki. BCA a prepara un plan di accion pa resolve e 
deficiencianan identifica riba termino cortico, cualnan 
ta principalmente relata na e ausencia di algun 
documentonan di maneho den e area di maneho di 
riesgo operacional. 


DOW y DIP ta adverti 
Pa “Tiny/Mini Houses” tambe 


mester busca su permisonan 


• Permiso di construccion (DOW) 


• Pa transportacion di e viviendanan aki mester 
di un permiso di KPA si acaso e ta mas grandi cu 
e midinan stipula den ley di trafico. 


Si e tereno ta “eigendom” tambe mester 
e permisonan menciona, pa motibo cu e 
tereno mester cumpli cu e “exigencianan den 
bouwverordening” y tambe mester cumpli cu e 
destinacion di e tereno. 

a e momentonan aki Departamento di Salud Publico 
(DVG) ta investigando un otro caso sospechoso di 


Monkeypox. Apesar cu ainda e caso mester wordo confirma 
pa medio di test di laboratorio, clinicamente e sintomanan 
presenta ta cuadra cu un caso tipico di Monkeypox, pero 
ta despues cu caba di compila tur informacion necesario 
so, esaki lo wordo clasifica como un caso confirma, un caso 
probabel of lo descarta Monkeypox. Pa por ta 100% sigur 
mester warda resultado oficial di testnan haci pa laboratorio 
cu ta dura 3 pa 4 dia. 


R 


ealmente pueblo di Aruba no por topa cu algo 
positivo tumando luga, caminda e por sinti un alivio 


di e presion di inflacion tur dia, ya cu den cierto sentido, 
ta pueblo ta paga pa tur cos, pa e pandemia di covid, 
despues e guera na Rusia y Ukraina. 


Prijs di gasolin a aumenta creando problema serio tur 
caminda, creando aumento di prijs den tur sector y 
hinca principalmente comunidad den un situacion dificil 
financieramente. 


E siman aki un biaha mas por mira y sinti e peso cu 
ta cay riba e pueblo, riba e clase trahado, caminda 
Minister Ursell Arends a doñonan di autobus, permiso 
pa aumenta e prijs di transporte c’un florin. 


Tremendo cu Minister y su gobierno ta yuda chauffeurnan 
di autobus pa tuma un accion cu ta alivia e tremendo sla 
cu nan a haya dor di aumento barbaro di combustibel, 
esta aumento di gasolin y diesel. 


Pero e ciudadano trahando tur dia, tambe ta 
confrontando mesun problema cu e busnan, ya cu 
nan tambe tin cu paga aumento di gasolin pa yega nan 
trabou, of hiba muchanan scol of cualkier cos cu nan 
haci cu ta rekeri uzo di nan auto. 


AWEMainta a haci un calculo di kico e aumento di tarifa 
di autobus lo tin riba cartera di un ciudadano cu ta uza 


Pandemia di covid transforma den 


pandemia di transporte publico 


transporte publico pa yega su trabou tur dia. 


Si e trahado aki no ta biba na Playa, por ehempel den 
otro barionan pafo, sigur esunnan pariba di brug, nan 
tin cu paga 4 florin pa yega Oranjestad, caminda algun 
lo coy e bus pa bay hotel uzando e buki di Arubs, cu a 
2,75 loke ta nifica cu tur dia e trahado aki tin na gasto 
di transporte, e sman di 13.50. 


Pues den dos siman di tempo di shift mainta, e 
trahado aki tin cu gasta e suma di 175.50 cen na 
transporte mientras cu si e trahado di hotel aki traha 
dos siman e shift di atardi pa anochi, e tin cu paga 4 
florin pa yega Playa, 2.75 pa e yega e hotel, despues 
2.75 pa bay Playa atrobe ora su shift caba anochi y e 
tin cu paga 4.50 pa yega su cas. 


Esaki ta bira un total di 14 florin pa dia y esaki ta bira 
pa e dos siman di shift atardi pa anochi, na 182 florin 
y ora cu conta loke el a paga den su shift di mainta na 
transporte publico, cu tabata 175,50, e trahado aki 
pa luna tin cu paga na transporte publico e suma di 
Alfs 357,50. 


Sii ta un trahado cu ta ganando salario minimo, ya el 
a perde un bon parti di esaki na transporte publico 
so pa e yega su trabou y ta cosnan cu gobierno tin cu 
cuminsa busca un forma pa alivia e peso financiero di 
no solamente trahadonan pero tur hende cu ta haci 
uzo di busnan. 


DVG ta sigui atende cu casonan sospechoso 


di Monkeypox cu a bin di Colombia 


Ta trata aki di un persona residente di Aruba cu tin 
un historia di biahe pa Colombia recientemente. Na 
e momentonan aki DVG ta bezig cu tur investigacion 
necesario segun protocol pa pone famia y contactonan 
cercano den cuarentena, tuma muestranan necesario 
pa manda Hulanda pa diagnostico y duna guia y sosten 
necesario na e persona encuestion y na su famia en espera 
di resultado di testnan haci. 

a dia prome di Januari 2023, gabinete Wever Croes 
II lo mester introduci e medida nobo di e impuesto 


cu ta carga e nomber di BTW cu ta nifica ‘Belasting 
Toegevoegde Waarde’ cual lo tin cu produci e suma di 
160 miyon extra pa aña pa caha di gobierno. 


Un impuesto cu en realidad mester tabata na vigor caba 
pero manera a bira e custumber di e actual gobierno, 
esaki ta otro palabracion cu nan lo no ehecuta dentro 
di e margen di tempo acorda cu Hulanda. 


Minister di Finansa Xiomara Maduro a anuncia algun 
luna atras cu e BTW lo no drenta na vigor durante 
di 2022 mas pero si esaki lo bira realidad dia prome 
di Januari di 2023 y sin duda ta impresionante pa 
scucha e placa cu gobierno lo haya den su caha pa un 
impuesto cu sigur lo bay percura pa mas inflacion riba 
e ciudadano. 


Ora cu bisa cu gabinete Wever Croes a bira biyonario 
den cartera di pueblo, ta pa e hecho cu na 2018 
e prome gobierno di Prome Minister a introduci 
varios aumento di impuesto cu a produci e suma 
impresionante di 251.5 miyon florin. 


Tabata trata di impuestonan pa loke ta accijns cu 
a produci 10 miyon, accijns riba gasolin cu tambe a 
produci 10 miyon, aumento di grondbelasting cu a 
produci 14.5 miyon pa aña, un impuesto di BAZV cu 
a produci 87 miyon florin y un crisisheffing cu a trece 
den caha di gobierno, e suma respetuoso di 130 miyon 
florin. 


Asina mes tabata intencion di introduci e asina 
yama ‘sin.tax’ cu a haya hopi resistencia for di sector 
comercial y gobierno a laga esaki cay. Pero tur esunnan 
ariba menciona, a trece den caha di gobierno e suma 
di 251.5 miyon florin pa aña. 


Tumando na consideracion e pandemia di dos aña, 
e impuestonan aki lo a trece den caha di gobierno, 
un suma di riba 900 miyon florin cu sin duda ta un 
entrada adicional pa atende cu e situacion financiero 
delicado di e gobierno. 


Tur e placa aki no a cambia mucho cos ya cu awor den 
porta di un aña nobo, e situacion financiero mes of 
mas malo cu prome cu a introduci e medidanan aki 


BTW lo converti Gabinete Wever Croes 


den biyonario den cartera di pueblo 


na 2018, gobierno ya a anuncia introduccion di e BTW cu lo 
produci un suma di al rededor di 160 miyon florin. 


Cu e suma aki y contando tur loke gabinete Wever Croes a saca 
for di cartera di pueblo y comercio for di 2018, esaki ta nifica 
cu pueblo a entrega na impuestonan nobo di gabinete Wever 
Croes I y II, casi 1.1 biyon florin for di cartera di pueblo. 


Pa colmo mientras cu pueblo a entrega asina hopi na caha di 
gobierno, e mesun pueblo aki tin cu lucha contra di un inflacion 
cu ta sutando pueblo for di tur skina, for di tur direccion den 
un forma sin piedad. 


Pa mala suerte di pueblo, ora cu a trata di duna pueblo algo 
bek dor di reduccion di loon en inkomstenbelasting, CAft a 
informa cu gobierno tin cu anula e decision aki y sigui cobra e 
impuestonan aki manera semper el a wordo haci, pues atrobe 
pueblo lo keda man bashi. 

ecientemente, Minister di Husticia y Asuntonan Social a 
aclaria cierto puntonan pa loke ta trata Stichting Kindertehuis 


Imeldahof (SKI), mirando cu den medionan di comunicacion por 
a nota diferente speculacion cu no ta cuadra cu realidad. Esaki ta 
di lamenta, mirando cu a yega na palabracionnan concreto cu e 
directiva saliente, pa mantene e informacion discreto, pa e bienestar 
di esnan cu ta hospeda na imeldahof. Sinembargo esaki no tawata 
e caso, pa cual motibo a aclaria e situacion por completo a traves di 
un conferencia di prensa. 


Stichting Kindertehuis Imeldahof ta un fundacion completamente 
independiente cu ta carga un responsabilidad grandi y ta eherce 
nan tareanan den nomber di pais Aruba. Anualmente, pais Aruba ta 
aloca miyones di florin pa nan por eherce nan tareanan. Teniendo 
na cuenta cu nan ta e unico fundacion cu e responsabilidadnan aki 
pero tambe e unico fundacion cu pais Aruba ta confia cu e tareanan 
aki, e ta importante pa percura pa e aspectonan financiero como 
tambe e aspecto di “good corporate governance” ta bon regla. 


Segun minister Tjon, como un mandatario di pais Aruba, e deber 
ta pa haci lo responsabel y bin cu cambionan, naturalmente stipula 
pa ley, na momento cu tin suficiente indicacion cu cosnan no ta 
canando bon. Bisando esaki, por menciona cu tin puntonan cu a 
wordo treci padilanti na ministerio di Husticia y Asuntonan Social pa 
loke ta trata e situacion financiero di e fundacion cu ta indica cu tin 
un debe cu pais Aruba di mas cu cuater miyon florin. 


Di otro banda, a wordo confronta tambe cu un rapport cu ta toca 
e “leefklimaat” pues e siguridad di e muchanan ubica eynan, cual 
tawata uno asina alarmante cu el a conduci na combersacionnan 
serio cu Ministerio Publico, specificamente cu e procurador general. 
Banda di esaki, e statuutnan ta data di aña 1976, pues ora ta papia di 
“good corporate governance” e ta hopi importante pa e statuutnan 
ta actualisa y no di añanan 70. A base di e puntonan aki, a hiba un 
combersacion cu e directiva saliente y a splica nan cu e situacion no 
por sigui asina, cual nan a compronde y boluntariamente a entrega 
nan retiro. 


Un otro punto importante pa aclaria ta e carta cu a wordo manda 
na e directiva anterior, caminda por wak claramente cu a solicita 
na nan pa no nombra un directiva nobo y laga esaki den man di 
corte, mirando cu segun ley y e statuutnan di e fundacion, corte ta 
e caminda indica pa nombra un directiva nobo. Banda di esaki por 
mira den un carta cu ministerio a ricibi di e fundacion, unda nan a 
haci e peticion pa ministerio mes nombra un directiva temporario, 
pa percura pa por tin un traspaso lihe pa atende cu tur e retonan. 


Por ultimo, ta conclui cu en berdad fundacion Imeldahof ta 
completamente independiente, sinembargo, bou di nan propio 
peticion, ministerio di Husticia y Asuntonan Social a scoge un 
directiva nobo temporalmente. E miembronan cu a wordo apunta ta 
profesionalnan cu hopi experencia den liderazgo, “good corporate 
governance”, e parti huridico, e parti financiero, y hopi importante, 
un profesional cu hopi experencia den e parti social pa cu e 
muchanan aki. 


Sperando pa Corte caba cu su procedura 
Minister Tjon a dicidi di nombra directiva 
temporal pa Stichting Imeldahof 

en 
cuadro 
di 
e 


raamovereenkomst 
firma 


diabierna 10 di juni 2022 entre 
DOW 
y 
Royal 
HaskoningDHV, 


unda cu lo traha riba un: - 
Afvalwater Masterplan (Kader A); - 
Schetsontwerp RWZI Bubali (Kader 
); - Voorontwerp RWZI Bubali (Kader 
C), tin diferente encuentronan 
tumando luga. 


A tuma lugar un presentacion 
diabierna ultimo dia 22 di juli 2022, 
di Royal HaskoningDHV na diferente 
stakeholders,Directie Natuur en 
Milieu, Directie Infrastructuur en 
Planning, DWJZ, Santa RosaAruba, 
Parke Nacional Arikok, Aruba Hotel 
and Tourism Association - AHATA, 
AMBR y Utilities Aruba N.V 


Royal Haskoning a duna informacion 


R 


ecientemente OE AZV a tuma nota di e articulo den 
corant digital Trempan titula “AZV a para tur operacion di 


stoma’ referiendo na e operacionnan di stoma conoci como 
gastric bypass. Den dicho articulo ta bisa cu e noticia aki a cay 
manera un bom pa e specialistanan y pashentnan. 


OE AZV ta haya na su luga pa duna su banda di medaya 
pa asina e informacion ta completo y corecto. Ta asina cu 
operacionnan di stoma desde algun aña pasa a inicia como 
un proyecto piloto unda AZV y sector medico kier a confronta 
e problema di obesidad na Aruba y unda tabata importante 
pa yuda e aseguradonan cu realmente pa diferente motibo 
no tabata logra riba nan mes pa baha peso sinembargo si 
tabata coriendo riesgo halto pa haya malesa cronico, ta haya 
malesa cronico y of complicacion di e malesa cronico. 


Trayecto prome y despues 


Pa un asegurado di OE AZV bin na remarca pa e operacion di 
Pa fin di aña lo saca destaho pa RWZI Bubali 


AZV ta informa 
Ta evaluando e programa piloto Gastric Bypass 


stoma mester cumpli na cierto criterio ya cu e operacion 
no ta un solucion milagroso. E persona cu ta desea pa 
bin na remarca pa haci e operacion di stoma mester ta 
un persona cu tin e determinacion y ta disciplina pa haci 
cambionan drastico den su estilo di bida, tanto prome cu 
e operacion como despues di e operacion. Adaptacion na 
habitonan saludabel y nobo ta esencial den e trayecto. 


Situacion actual 


E proyecto piloto a bay exitoso, a ranca sali cu algun 
operacion pa aña y a dicidi cu lo amplia e cantidad di 
operacion. Sinembargo, ya pa basta tempo, esta prome 
cu e pandemia di coronavirus a cuminsa, AZV tabata 
den combersacion cu e specialistanan y Dokter Horacio 
Oduber Hospital pa un evaluacion di e operacionnan aki. 
AZV ta mey mey di e evaluacion ey. Meta di e evaluacion 
ta pa yega na un cantidad aceptabel y pagabel pa Aruba. 


pa cu punto(nan) importante cu 
nan a bin encontra durante nan 
2 siman di “Fact-Finding Missie” 
na Aruba. Awo ta sigui cu e 
preparacion di e document(nan) 
pa asina organisa un destaho na fin 
di aña pa cu e upgrading di RWZI 
Bubali. 

iaranson merdia, minister di Husticia 
y Asuntonan Social Rocco Tjon a reuni 


cu Sindicato di Polis di Aruba (SPA) y 
Departamento di Recurso Humano (DRH). 
Manera ta conoci SPA a trece algun punto 
padilanti di e “bevorderingen” pa loke ta 
trata Agentenan Policial. 


Durante e reunion aki, a ilustra cu for di 
ministerio a traha riba mas di 140 peticion 
pa bevorderingen actual, mayoria cual 
tawata atrasa. Banda di esaki, SPA a presenta 
alrededor di 30 caso specifico unda cu 
hunto cu DRH a yega na palabracionnan. 
Importante pa menciona ta cu di e 30 
casonan cu a wordo presenta durante e 
reunion, ocho di nan ya ta den proceso di 
wordo trata y ta na gabinete di Gobernador 
y e fecha specifico cu esaki a bay gabinete 
di Gobernador a wordo comunica na SPA. 
Banda di esaki, ainda tin un grupo cu nan 
peticion pa bevordering nunca a yega na 
ministerio y DRH, pues SPA lo mester bay 
averigua unda e peticionnan aki ta. 


DRH a indica cu dentro di dos siman e 


Minister, DRH y SPA lo sinta un biaha pa luna 
DRH a procesa 140 peticion di promocion di Polis 


contesta riba e bevorderingen di e resto 
di e grupo, cu mayoria ta forma parti di e 
casonan cu a wordo trata den e reunion di 
diaranson lo wordo manda pa ministerio. 
Ministerio lo traha riba esaki mesora 
p’asina por duna e Polisnan un contesta 
concreto. 


Pa evita cu den futuro por bin un mal 
comunicacion entre DRH y SPA, a palabra 
pa reuni un bes pa luna structuralmente, 
pa asina preveni mal comprendemento. 


Adicionalmente, 
DRH 
a 
trece 
un 


sugerencia padilanti, caminda lo percura 
pa un of dos persona cu ta traha na DRH 
bay sinta na Cuerpo Policial, pa asina yuda 
y fortifica e procesonan di “HR” na Cuerpo 
Policial. 


Por ultimo, e mandatario a indica cu e 
reunion tawata uno sumamente positivo, 
caminda a haci palabracionnan concreto y 
a anota un fecha pa e siguiente reunion 
entre ministerio, SPA y DRH, cual lo ta dia 
18 di Augustus binidero. 

inister di Asunto Economico, Comunicacion y 
Desaroyo Sostenibel, Sr. mr. Geoffrey Wever, a inicia 


estudionan desde januari 2022 cu compania di consulta 
Hulandes, Stratix, pa duna conseho tocante un tarifa 
aceptabel cu Aruba por aplica pa uzo di frecuencia pa 
sistemanan di telefon celular cu tecnologia di 5G. 


Drs. Rudolf van der Berg, kende ta un “Senior Consultant” 
di Stratix, ta encarga cu e tarea pa studia e situacion di 
Aruba su uzo di spectrum pa telefon mobil, pa yega na 
un maneho di particion di e spectrum efectivamente. E 
obhetivo final lo ta pa – banda di determina e balor di e 
spectrum – maximalisa balor social cu su uzo, y logra mas 
uzo posibel di spectrum cu lo duna e velocidad maximo 
den comunicacion, miho cobertura y mas capacidad pa 
uzo simultaneo. 


Stratix a conduci reunionnan cu Minister Wever y tambe 
DTZ pa delibera planificacion y alinea metanan. Tambe a 
reuni separadamente cu Setar y Digicel pa intercambia di 
idea pa diferente opcion di spectrum y tarifa. 


Stratix a tene entrevista tambe cu Guarda Nos Costa, Aruba 
Airport Authority, Cuerpo di Polis, Aruba Ports Authority, 
Elmar, WEB y Aruba Trade & Industry Association, p’asina 
tende nan punto di bista tocante comunicacion, cobertura, 
uzo y particion di e spectrum. 


Stratix a señala cu Aruba mester pensa riba desaroyonan 
futuristico manera rednan mobil priva, pa instancianan 
manera aeropuerto y waf cu ta ricibi un multitud grandi 
di hende. Red mobil priva ta comparabel cu WIFI, pero 
ta tene e instancia su comunicacion operacional mobil 
separa. Ta importante pa ora ta hopi druk den aeropuerto 
of riba waf, cu esaki no por stroba comunicacion mobil 
di e trahadonan, ni e camaranan mobil of sistema en 
general di siguridad. Rednan mobil priva ya caba ta den 
uzo den waf di Rotterdam y ta den proceso pa ser aplica 
na Schiphol. 


Loke tambe a haya reaccion positivo ta e mehoracion di 
precision di localidad ora – via un yamada di emergencia 
– por determina e luga di salida di e yamada di 
emergencia. Pa medio di un tecnica cu yama “Advanced 


Varios reunion riba e miho uzo di 


frecuencia 5G pa celularnan na Aruba 


Mobile Location” e telefon mobil inteligente 
(“smartphone”) ta manda e ubicacion GPS pa e 
servicio di emergencia. E mehoracion lo ta for di 
“un luga desconoci den Arikok,” pa un luga cu un 
precision di 25 meter. Riba lama Kustwacht por 
scapa tempo y placa si por uza e ubicacion GPS 
como punto basico, en bes di manda un avion di 
patruya. 


Den september Stratix lo presenta e resultadonan 
y posibel mecanismonan di particion di spectrum 
cerca minister di comunicacion, stakeholders 
y interesadonan, p’asina por fiha e proximo 
pasonan pa implementacion. 

miyon 850 mil florin 
y cu 2 florin mas, bo 
por gana e jackpot di 
1 miyon florin extra 
cu ta pone e suma 
bira un total di 2 
miyon 850 mil florin! 


Pa sigura bo Mega 
Ball, bo por cumpra 
bo numbernan di 
suerte of un loco y 
pidi pa e combo di All 
Mega Ball cu lo costa 
75 florin y cu Mega 
Plus, e ticket lo costa 105 florin. Scohe bo numbernan di 
01 te cu 30 y pidi bo rebendedo preferí pa bo combo di All 
Mega Ball pa asina bo tin tur e Mega Ballnan den wega! 


Cumpra bo ticket trempan pa bo tambe den wega pa gana 
e gran total di 2 miyon 850 mil florin! 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


A 


ruba Hotel and Tourism Association (AHATA) a 
colabora cu DIMAS pa organisa sesion educativo 


pa miembronan di e asociacion, durante cual DIMAS a 
introduci nan portal digital nobo pa aplica pa permiso 
di trabao. 


Durante dos siman a ofrece 6 sesion practico na 
La Cabana Beach Resort pa duna e companianan 
oportunidad di integra den e portal y uza e proceso 
digital. E meta di e sesion practico tabata pa guia e 
personanan di departamentonan di recurso humano cu 
ta encarga cu permiso di e compania su empleadonan y 
duna un splicacion amplio riba e proceso nobo. 


AHATA ta aprecia e colaboracion cu DIMAS y e 
departamento gubernamental su progreso den 
eficiencia di nan proceso. 


S 


orteo di diamars anochi di Mini Mega cu 
numbernan 04-15-22-25 y MB 06 no tabata 


tin ganado pa e prome premio. Segundo premio a 
conoce un total di 6 ganado cu 


tabata tin e 4 numbernan bon, pero sin e Mega Ball. 
Ticketnan ganado a wordo bendi na Mama Trida 
Lottery, Rayana Snack & Lottery, Lucky Dragon 2, 
Lucky Numbers Sasaki, Tele-Uno 3 y GG Lottery. 


Analisando e crecemento di jackpotnan cu mester 
a bira pa diabierna, Lotto a dicidi di increase e 
suma substancialmente riba e Mega Plus pa asina 
e por yega 1 miyon florin (e suma extra) mas lihe 
pa diabierna awo. 


Mirando cu desde cu Mega Plus a wordo introduci 
na 2013 esaki ta bira e di tercer biaha cu Mega Plus 
su jackpot ta yega e suma di 1 miyon florin (e suma 
extra di e plus). 


Diabierna 29 di juli Mini Mega su jackpot a bira 1 
AHATA y DIMAS a colabora pa introduci portal nobo 


Awe Aruba lo por conoce un multi-miyonario 

COMUNIDAD 


D 


iaranson 27 di juli, minister di transporte 
Sr. Ursell Arends a reuni cu Chauffeurnan 


di Autobus Uni. Den deliberacion cu otro 
Minister Ursell Arends a duna di conoce cu 
Gobierno di Aruba y Autobus Uni a yega na 
otro den un acuerdo cual ambos partido por 
ta contento cun’e. 


Pa e acuerdo nobo logra entre Gobierno di 
Aruba y Chauffeurnan Autobus Uni, a tene 
na consideracion cu e ultimo biaha cu a haci 
ahustacion, tabata na 2015. 


E tarifa standard lo aumenta cu AFL 1.00. 
Importante pa nota cu e tarifa pa Adultonan 
Mayor lo keda fiho na AFL 3.00. 


Minister Arends ta compronde cu e situacion 
ya pa algun tempo caba tabata preta 
financieramente pa e operadornan di autobus. 
Cu e aumento drastico di prijs di combustibel 
a caba di pusha e grupo aki ‘den cora’. 


Minister Arends tabata na altura di e situacion, 
y na prome instante a acerca Universidad di 
Aruba pa haci un estudio riba e capacidad 
di carga pa asina bin cu proposicionnan pa 
cambio di maneho, incluso tarifa, cantidad di 
permiso etc. 


Te ainda ta pendiente pa e resultadonan di 
e estudio aki, cual ta plania pa conclui na 
september 2022. 


A aproba ahuste di tarifa di autobus 
pero no tin fecha ainda pa introduci’e 


Tarifa pa Adultonan Mayor (60+) ta keda fiho 


Ta importante pa nota cu awo ta bay cuminsa 
encamina e proceso legal. Pues e speculacion 
di desde ki tempo e tarifa nobo lo ser efectua, 
na e momento aki, no por ser funda. Minister 
Arends a duna di conoce cu lo pone prioridad 
pa encamina e proceso mas eficiente posibel, 
y lo tene e grupo di chauffeur y comunidad 
na altura di e desaroyonan. 

Pa via di mal maneho ambtenaarnan mester 
perde tempo pa bringa caso den corte. Y no 
solamente tempo, pero tambe energia y hasta 
placa pa paga abogado. 


Esaki 
ta 
resulta 
den 
malcontento, 


demotivacion, disminucion di productividad 
y consecuentemente no ta ofrece un servicio 
optimal na pueblo di Aruba. 


Den mi añanan den Cuerpo Policial Aruba mi 
a experencia masha hopi caso cu coleganan 
simplemente no ta ricibi e trato, e posicion 
huridico cu nan merece. Causa di esaki ta 
simplemente: mal maneho. 


Mal 
‘personeelsmanagament’ 
den 
e 


departamentonan, mal maneho den DRH. Pa 
por drecha e situacion aki gobierno mester 
tuma pasonan necesario, para duro pa 
hefenan di departamentonan organisa nan 
‘personeelszorg’ manera debe ser y pa DRH 
cuminsa haci loke a wordo diseña pa haci cu ta 
conseha hefenan di departamento y Minister 
pa despues ehecuta loke hefenan y Minister 
a dicidi cu ta necesario pa por sirbi pueblo di 
Aruba. 


Mi mes tin basta tempo ta bisa caba 
cu 
bedrijfsvoering 
y 
specialmente 


personeelsmanagement ta e parti primordial 
pa nos por drecha e servicio di Gobierno. 


Hende cu ricibi loke nan merece lo ta mas 
productivo. Ta sumamente importante pa 
DRH ehecuta su rol como e autoridad riba 


Parlamentario Alvin Molina (MEP): 
Door di mal maneho ambtenaarnan 


mester bringa caso den corte 


personeelsmanagement 
manera 
mester 


ta. Hefenan di departamento y minister ta 
dicidi ‘kico’ mester pasa, DRH ta conseha y ta 
percura ‘con’ ta realisa e maneho. 


Ta basta aña caba cu ambtenaarnan no ta ricibi 
e trato cu nan merece, ta basta aña caba cu 
departamentonan no ta funcionando optimal 
pa via di esaki y ta basta aña pueblo di Aruba 
no ta ricibiendo e servicio optimal, mientras 
cu tin espacio pa drecha esaki. 


A 
bira 
tempo 
pa 
reorganisa 


personeelsmanagement den ful gobierno. 
Esunnan cu no por carga e responsabilidad 
mester traha luga pa otronan por haci e 
trabou. 

SUCESO 


D 


iaranson merdia algo despues di 1’or, un señora 
a presenta na warda di polis pa pidi pa ayudo ya 


cu su yiu homber a trapa riba algo den lama y e tin 
hopi dolor awor y cu d yiu tin dificultad pa cana ya 
cu e pia a hincha bastante. 


Polisnan a dirigi nan mes na altura di e oficina di 
strandpolitie y ta papia cu e homber di incial G 
kende ta declara cu e ta un turista cu a yega Aruba 
algun ora prome riba un crucero. 


Chollenan tirando boter riba guardia y polis 
P 


arce cu diaranson tabata un dia pa chollernan tira 
boter riba otro hende y esaki a cuminsa pa 6’or di 


mainta y a bin termina cu otro caso mas serio, cerca di 
mey anochi. 


Diaranson mainta polisnan a wordo dirigi pa 
Postkantoor caminda lo tin problema c’un choller y na 
e sitio e oficialnan ta papia cu e guardia di siguridad 
di Postkantoor kende ta informa cu e choller haciendo 
molester, ta un hende muhe. 


Ora cu polisnan a bay controla den vecindario nan ta 
topa cu e conoci di polis Mexzy kende ta declara na 
polis cu e tabata drumi ora cu el a wordo spierta pa 
e guardia y e ora cu el a cuminsa tira e oficial aki cu 
boter. 


Esaki el a haci despues cu e homber a bisa cu el a 
yama polis pa su persona y mesora polisnan a informa 
e choller cu e no por drumi riba tereno di e edificio di 
Postkantoor y a bise pa e bay for di e sitio. 


TURNO POLIS 


Banda di 9’or di anochi polisnan mester a atende cu 
otro choller den centro di Oranjstad, e biaha aki den 
Kamerlingh Onnestraat, caminda lo tin problema c’un 
persona. 


Na e sitio polisnan ta bini topa cu e choller Banfield 
den un container di sushi di e negoshi di Kentucky 
Fried Chicken y na cinco ocasion a pidi e choller pa 
a Sali for di e baki pero el a nenga rotundamente. 


Un di e oficialnan e ora a haci uzo di su klop pa 
pusha Banfield na dos ocasion pa bandona e baki di 
sushi loke el a haci tambe pero el a cuminsa grita e 
polisnan y bira algo agresivo loke a pone cu a tene na 
su man contra di un muraya pa e calma y cu e mester 
tin respet pa polis. 


Banfield a logra calma y e oficial di polisa lague bay 
liber y el a cana bay den direccion noord yegando e 
stacionamento di Burger King. 


Un rato despues el a bira y bin direccion di De La 
Sallestraat y a mira por ultimo na altura di Watergate 
pero ora cu e agentenan policial tabata dirigiendo 
nan mes pa nan auto di patruya, nan a sinti algo cay 
kibra cerca di nan y a bin resulta cu ta un boter un 
hende a tira den nan direccion y parti di e boter a dal 
un di e polisnan na su rudia. 


A busca den e area pa Banfield ya cu e boter a bin for 
di e direccion cu a mire ultimo pero no a topa cune. 


Turista ta trapa riba bushi 


Banda di 12.45 el a drenta lama y a bay cana riba un 
rif cu tin un tiki pafo pia abou y dado momento el 
a trapa riba un bushi, esta uin ‘zee-appel’ y mesora 
despues di esaki su pia a hinca y e tabatin hopi dolor 
na su pia drecha. 


Via di central di polis a pidi asistencia di personal di 
ambulance cu a bin na e sitio pa atende cu e turista 
kende despues a regresa su barco. 

S 


honnan amante di domino LTE (“Latest 
Technology”), e fin di siman aki, 


diasabra 30 di juli cuminsando pa 8’or di 
anochi, lo ta bay tin otro sambombaso 
di domino ora e legendarionan di pariba 
di brug, esta PARIBA LEGENDS DT, crusa 
bin abou bin topa cu nada menos e 
durisimonan di SERO BLANCO DT n’e unico 
y mundialmente famoso Domino Square 
Garden aya net n’e grens entre Calabas y 
Kudawecha. 


Si señores, despues di e hazaña di siman 
pasa caminda Snor Perez a fungi como 
“bliksemafleider” 
wantando 
tur 
sla 


mientras cu resto di su team tabata suta 
rond, awor otro team grandi di pariba di 
brug kier bin abou y demostra cu “the best 
domino” na Aruba ta pariba di brug! Es 
mas, segun rumornan ta core rond varios 
integrante di Pariba Legends kiermen cu ya 
nan a yena aplicacion na DOW pa cambia e 
nomber dje bario di Sero Blanco pa Sapato 
Blanco! Algo facil segun nan, c’un minimo 
na costo, ya cu e abreviacion ariba tur cas 
lo keda mescos y no tin cu cambia nada na 
departamento di Post NV. 


Un tarea pues shonnan cu no lo ta bay ta 
facil! Team Sero Blanco ta conoci como 
un dje ekiponan mas duro den liga y 
sigur sigur lo haci tur lo posibel pa pone 
e “legendarionan” di pariba “zing een 
toontje lager”! No ta prome team cu a 
yega na Domino Square Garden cu e idea 
cu ta “White Hill Sweet Bread” nan lo bay 
come, pa despues keda cu smaak marga 


Legendarionan di pariba kier 
Legendarionan di pariba kier 
cambia nomber di Sero Blanco 
cambia nomber di Sero Blanco 


den boca y cu cara di burico cu a come wanglo despues 
di haya sota cerca Team Sero Blanco! 


Wel shonnan, diasabra anochi nos lo haya sa ta con 
ta separa “the men from the boys” aya n’e famoso 
Domino Square Garden, ora Team Sero Blanco enfrenta 
Team Pariba Legends! Manera semper, entrada 
ta completamente gratis, y manera di custumber, 
durante halftime snacks lo core rond en abundancia 
y completamente por nada! Bini un bini tur pa wak e 
candeloso encuentro entre Team Sero Blanco y Team 
Pariba Legends, diasabra anochi binidero 30 di juli, 
cuminsando pa 8’or di anochi, aya n’e unico Domino 

or di 22 pa 30 juli 2022 a tuma luga e Campeonato 
Panamericano de Mayores di Pesas. E ta un competencia di 


nivel clasificatorio pa Weganan Panamericano di Chile 2023. cu 
ta un multi evento cu a conta cu participacion di atletanan di tur 
pais di region Panamericano. Un total di mas di 500 atleta di 22 
pais participando. 


Pa Aruba a participa Nataly Geerman cu a hisa den categoria 76kg 
guia pa coach Internacional Walter LLerena for di Ecuador. 


Nataly Geerman cu a bay bon prepara y a hisa den categoria 
di 76kg den grupo B femenino. El a duna un bon bataya entre 
e grandi cu un total di 7 atleta den su categoria. Atleta Nataly 
Geerman a logra Snatch 83Kg y Clean & Jerk 120 Kg pa un total 
di 203kg. Nataly a midi forsa den Clean jerk cu varios pais grandi 
como Argentina, Brasil, Canada, Nicaraqua, Uruguay y Republica 
Dominicana. Tur ta bringando pa posicion riba e scoreboard. 
Natalie a finalisa den grupo B na di 3 luga lagando 4 pais su tras. 


Aruba Amateur Weightlifting Association ta felicita atleta Nataly 
cu bataya duro y a sa di duna un bon actuacion den e Campeonato 
Panamericano de Mayores. Un danki special ta bay na Comite 
Olimpico Arubano y su direccion technico hunto cu Cemedar 
pa nan apoyo pa e evento aki cu sin nan e evento lo no tabata 
posibel. 


Nataly Geerman cu bon actuacion den 


Campeonato Panamericano di Pesas na Bogota 

en fin di siman a sosode un incidente durante di 
un lustrumdinner di e Amsterdamsch Studenten 


Corps, cu a conduci cu Universidadnan di Amsterdam y e 
Hogeschool di Amsterdam, a dicidi di no brinda subsidio 
na e organisacion di studiantenan universitario, pa algun 
expresion sumamente mahos y insultante na hende muhe. 


E subsidio aki ta yuda studiantenan cubri gasto di diferente 
actividadnan educativo y social durante di e aña caminda ya 
caba e Amsterdamsch Studenten Corps aki, ta sintando un 
sancion di e universidadnan pa un violacion similar e aña 
anterior. 


Na e ocasion ey directiva di e universidadnan menciona, a 
dicidi di impone un sancion despues cu a bira conoci di cosnan 
cu a tuma luga den un asina yama “dispuutontgroeningen’ 
caminda a somete studiantenan nobo na entre otro maltrato 
fisico y humiliacion inaceptabel. 


Mesora despues di e incidente aki, directiva di e 
universidadnan di Amsterdam a prohibi e tipo di actividad 
aki por completo pero awor diadomingo ultimo, durante 
di un actividad hopi elegante y decente, expresionnan a ser 
haci cu ta un insulto grandi contra di hendenan muhe, tambe 
studiantenan femenino. 


Vocero di e Hogeschool van Amsterdam diamars a mustra 
cu ASC lo por a ricibi tur nan beneficionan manera antes , 
entre otro ayudo financiero pero despues di loke a sosode 
durante di e lustrumdinner, esaki no ta e caso. 


“Nos no por aproba contenido di e discursonan haci pa 
algun studiante y esey ta niica cu ASC lo no ricibi sosten 
financiero por lo pronto y tampoco nan lo tin acceso na 
institutonan educativo pa reculta studiantenan nobo of pa 
promove nan organisacion,” e vocero di HvA a señala. 


Pa loke ta e representante di e organisacion di studiantenan 
mes, esta Amsteramsch Studentn Corps, Heleen Vos, a 
reacciona mustrando cu for di e incidente di e aña anterior 
caba, a keda na tur miembro di e organisacion pa percura pa 
tin un cambio di cultura di e organisacion. 


Organisacion di studiantenan universitario na Hulanda 


Durante ‘lustrumdinner’ a yama 
hende muhe “hemchi di sperma” 


Sinembargo esey no a tuma luga y e incidente 
di diadomingo ultimo, a laga un decepcion 
grandi cerca directiva di e universidadnan di 
Amsterdam cu mesora a bay over na impone 
ainda mas castigo riba e studiantenan. 


Segun publicacionnan di loke a bin dilanti 
durante discursonan di algun studiante cu a 
hiba palabra, e insulto tabata dirigi na e hende 
muhe den un forma simplemente inaceptabel 
caminda entre otro a ser bisa na bos halto: 
“Hendenan muhe ta nada, nada mas c’un 
muhe di bida,” mientras cu otro studiante a bin 

A 


utoridadnan gubernamental di Pakistan, ta 


papia di e yobida mas fuerte cu e pais a conoce 


den su historia, caminda tin centenares di hende a 


perde nan bida y miles ta pega un caminda sin cu 


nan por move bay pa un luga sigur. 


For di diaranson tin ekiponan di rescate ta trahando 


duro pa trata di alcansa miles di ciudadanonan cu ta 


pega den nan aldea sin por move pa inundacionnan 


sin misericordia cu e pais a conoce den hopi tempo. 


Haciendo uzo di helicopter- y botonan, 


autoridadnan ta tratando di alcansa alrededor di 50 


mil famia den sectornan hopi aleha den e provincia 


di Balochistan y kendenan no por move ya cu nan ta 


rondona tur caminda pa cantidad di awa, mientras 


cu varios brug a keda destrui pa e subida di nivel 


di awa. 


Centenares di persona a muri dor di 


torencial awasero na Pakistan 


Varios dia di torencial awasero a converti ciudadnan manea 


Balochistan y Karachi, ciudadnan cu mas poblacion den sur di 


e pais, den lama di awasero, caminda tur cayanan ta inunda, 


careteranan a wordo blokia y miyones di ciudadano a wordo 


forsa pa busca barionan na nivel halto pa asina nan keda libra di 


e inundacionnan aki. 


E cantidad di awasero cu a cay den e dos ciudadnan menciona, 


ta esun di mas pisa den historia di Pakistan y e cantidad di morto 


pa motibo di e yobida cu tin simannan caba tumando luga, a 


ser calcula na 340 te cu diaranson ultimo pero autoridadnan ta 


kere cu e cifra lo sigui aumenta segun e dianan ta pasando y na 


momento cu e nivel di awa cuminsa disminui. 


Expertonan di tempo ta mustra cu henter e fenomeno aki, tin di 


haber cu cambio di clima y ta adverti cu Pakistan por sigui wordo 


asota pa e tipo di tempestadnan aki si e pais no tuma medidanan 


concreto pa atende cu e cambio di clima cu rond mundo ta ser 


discuti. 

iaranson mainta un homber di 42 aña, 
a perde su bida ora cu el sambuya den 


e lago masha popular na Italia, esta Garda, 
birando asina e di seis morto den menos di un 
luna den e lago aki, cu ta un sitio hopi popular 
cerca turistanan. 


E lago di Garda na Italia, ta un centro turistico 
hopi popular di Italia cu ta wordo masha bishita 
mes pero e lago mes a converti su mes den 
un lago di misterio caminda durante añanan 
varios turista y hendenan local a perde for di 
bista. 


E ultimo victima diaranosn ultimo, a dicidi di 
bay landa den e lago pero dado momento el a 
bay bou di awa y no a subi nunca mas y famia 
y amigonan a bati alarma cu personal di warda 
costa pero nan no por a scapa e homber. 


Mientras cu tabata buscando e homber aki, 
ya tabatin otro accion di buskeda tumando 
luga pa un homber Britanico di 51 aña di edad 
kende siman pasa a bula den e lago pa scapa 
su yiu di 15 aña mientras cu autoridadnan 
ainda ta buscando curpa di un homber di 
nacionalidad Pakistan kende na fin di luna di 
Juni a cay for di un boto pero nunca mas a subi 
na superficie di e lago. 


Loke ta yama atencion ta e hecho cu e 
hendenan aki ta bay bou di awa y nan no ta 
subi mas ariba y pa esaki autoridadnan no tin 
splicacion. 


Seis persona a hoga den 
lago di Garda na Italia 

ur luna Horacio Oduber Hospital (HOH) su enfoke ta pa 
elogia empleadonan cu di un forma of otro ta destaca 


y ta bay e “extra mile”. Pa luna di mei a toca turno pa 
Rensell Lumenier cu ta labora den cushina di hospital ne 
‘afwaskeuken’. Su team den cushina hunto cu e manager a 
nomin’e como empleado di luna. 


Rensell no a spera di sali empleado di luna mes. El a conta 
cu nan a bis’e cu e tin di bay su ‘functioneringsgesprek’ y 
ora el a yega el a hay’e cu sorpresa grandi. Esaki tabata algo 
cu e ta haya hopi fantastico. E ta conta cu loke e gusta di su 
trabou ta su coleganan, cu nan ta pone schouder hunto bou 
di e labornan diario. Nan meta di tur dia ta pa laba e cosnan 
di cushina, wea entre otro, pero tambe mantene henter 
e cushina limpi. E ta hopi gradicido na su super team cu a 
nomin’e y a organisa e bunita evento aki. 


Hellen Fijten, chefkok, a conta cu Rensell ta un persona cu 
ta traha super duro. E ta masha flexibel y ta cambia warda 
ora mester. Hasta si nan yam’e pasobra mester di dje pa bin 
trabou di biaha, e ta presenta sin keha. Semper bo por conta 
riba dje. Separa di tur esey, e ta masha colegial. E ta percura 
pa haci su trabou bon y hasta ta duna coleganan den otro 
funcion un man ora tin mester. Fijten a duna di conoce cu si 
algo a kibra of mester drecha, Rensell ta e persona cu hopi 
bes ta esun cu ta sali regla un ke otro mesora. E sa cu esey no 
ta parti di su trabou pero toch ta hacie di su mes. E ta creativo 
y ta pensa riba solucionnan. E ta tuma un reto cu man habri. 
Laba tayo, traha dushi cuminda y haci reparacionnan, e ta haci 
di tur cos. Ademas, e ta un colega cu ta trece ambiente den 
cushina. Si ta scucha coleganan hari di leu, sigur ta Rensell a 
conta un joke. 


Felicia Halman, manager di e seccion ‘voeding’, a bisa cu 
Rensell a cuminsa traha cu nan diescuater aña pasa den 
cushina. E ta un colega cu semper por conta cu ne. Hasta 
durante e tormenta, Rensell a pone su mes disponibel pa yuda 
hasta pa traha cuminda pa e boluntarionan y si coleganan 
no por a yega elo a tuma over. E ta un bon teamplayer y ta 
destaca den esaki masha. 


Rensell ta un persona hopi alegre y ta trece hopi ambiente 
den e team mes. E gusta haci joke, cual ta algo hopi leuk di 
dje, pero na momento di haci su trabou, e ta eherce esaki 
cu un nivel halto di excelencia. Masha pabien di parti di 
coleganan di su team, Hunta di Directiva y HOH completo! 


Ta un excelente trahado na Hospital 
A scoge Rensell Lumenier como empleado di luna 

omen’s Club of Aruba (WCA) 
ta honra e miho graduadonan 


di tur tipo di scol secundario pa 
hopi aña caba durante luna di juli. 
E aña aki, e ceremonia a tuma 
luga12 di juli ultimo na Boulevard 
Events Aruba, cu presencia di su 
excelencia gobernador Alfonso 
Boekhoudt, acompaña pa su yiu 
muhe Melissa Boekhoudt, nos 
minister di Educacion y Deporte 
Sr. Endy Croes y distinguida esposa 
y Sr. Armin Solognier, Senior 
Business Developer di Caribbean 
Mercantile Bank (CMB), cu ta e 
sponsor principal di e evento aki. 


E miho graduadonan di Aruba a 
ser invita pa un anochi special 
pa ricibi un reconocimento pa 
ta e miho di nan tipo di scol. Sra. 
Norma Brinkenberg, presidente di 
WCA, hunto cu Sr. Armin Solognier 
di CMB, tabata esnan encarga pa 
haci entrega di e plakaat, regalo- y 
premionan. 


Esnan cu a ricibi honor tabata: 
MAVO 7 vak empate entre Sherlly 
Huang (Mon Plaisir College) y 
Sheri Godet (Juliana School); 
MAVO 6 vak: Ethiën Maduro (La 
Salle College), 
Avond 
MAVO 
7 
vak: 
Millie 


Rodriguez y 6 vak: Johan Dorcas. 
Pa VWO ta Charissa Laing, HAVO 
ta Leanne Figuereo Rodriguez y 
Avond HAVO ta Juan Dominico 
Gomes. Pa IBERO American High 
School ta Madeleine Thijsen y pa 
ISA ta Stefania Ciccarelli Abrusci. 
Pa Colegio EPI Unit Ciencia y 
Tecnologia (Bouwkunde): D’quan 
Ruiz, Unit Economia (Financiële 
Administratie): Frangelith Urbina 
Gomez, 
Unit 
Hospitalidad 
y 


Turismo: Andrea Loefstop (AS) y 


Women’s Club of Aruba ta presenta e 


miho graduadonan pa 2021-2022 


Caithlin Figaroa (AAS), Unit Salubridad 
y Servicio (Verpleegkunde): Dyami 
Bernabela. Pa EPB: Niveau Doorstroom 
empate entre Roodnie Bernier (O’stad) 
y Brandy Figaroa (San Nicolas), Niveau 
Uitstroom: Mayron Veeris (O’stad), 
Niveau Arbeidsmarkt : Nathan Figaroa 
(San Nicolas). Pa SPO empate entre 
Rendrick Wernet (Pariba) y Ayla Valdez 
(Sta Cruz). 


E invitado special y alabes orador 
inpiracional p’e anochi aki tabata 
Ing. Edwin Jacobs, actual director di 
SVb y AZV. El a duna testimonio di su 
experiencianan y un mensahe positivo 
na nos miho graduadonan. Den pasado, 
e mes a ricibi reconocimento di WCA 
como miho graduado no 1 sino 2 biaha. 
Na 1985 el a ricibi pa MAVO y na 1988 
pa MTS. Asina a pasa cu el a acepta 
diferente reto den su carera. 


Un danki di curason ta bay na directiva 
di tur scol secundario pa a facilita nos cu 
tur informacion necesario y tur mayor y 


of familiar pa a apoya nan yiu. Tambe 
nos ta gradici tur comerciante y of 
instancia, cu a coopera pa haci e evento 
aki posibel y pa duna cada graduado un 
regalo hunto cu su award. 


Tambe WCA ta gradici tur miembro 
cu a yuda, principalmente e comision 
di Student Awards consistiendo di 
Greta Williams, Emperatriz Perdomo, 
Saida Aguilar, Bernadette Schouten, 
Rita Grant, Astrid Berlinsky, Jeannette 
Kort, Mary Droogh, Angèle Geerman, 
Dulcie Goedgedrag, Ursly Silberie (MC), 
Marjorie Dijkhoff, Marva Solagnier y 
Milagros Posner. E miembronan aki 
a duna tur di nan parti, pa a haci e 
evento aki bira asina special pa nos 
graduadonan. 


Por ultimo, WCA ta felicita nos 
miho graduadonan, kendenan 
a completa nan estudio cu 
excelencia durante aña escolar 
2021-2022! 

Join e team di Nabisco riba e siguiente fechanan y ricibi 
premio instantaneo ora bo participa den e campaña di 
SNACK & WIN: Diabierna 29 July na Cheng’s Supermarket 
di 5pm – 8pm, Diasabra dia 30 July na Ling & Sons di 10am 
pa 2pm, Diadomingo 
31 di July na Mundo 
Nobo 
Supermarket 


di 
10am 
pa 
1pm, 


Diasabra 6 di Augustus 
na Hua Run di 10am 
pa 1pm y Diadomingo 
7 
di 
Augustus 
na 


Johnsons Supermarket 
di 10am pa 1pm. Pa 
mas informacion di 
e 
campaña 
bishita 


e Facebook page di 
Compra ltd. 


U 


ltimo dianan pa participa den e tremendo 
campaña di Nabisco y Compra: SNACK & WIN, 


unda cumprando bo snacknan preferi di Oreo, Chips 
Ahoy! y Ritz bo tin e chens di gana un biahe pa cualkier 
parti di mundo. Bo ta cla pa bay cu e vakantie di bo 
soño? Sea ta Las Vegas, Paris, Key West of cualkier otro 
ciudad of pais cu bo kier bishita, como ganador di e 
campaña aki bo lo ricibi un travel voucher na balor di 
AWG 3,000.00 pa haci e biahe di bo soño un realidad. 


Oreo, Chips Ahoy! y Ritz ta e snack nan preferi pa mucha 
y adulto y pa participa den e campaña aki ta hopi facil! 
Cumpra dos 2 producto di Oreo, Chips Ahoy of Ritz 
size 7.0 oz of mas grandi, skirbi bo nomber, telefon y 
adres riba bo recibo, saca potret di e recibo original y 
mande via WhatsApp na +297 594 5860. Ultimo dia pa 
participa ta 14 di Augustus, 2022 y ganador lo wordo 
selecta dia 15 di Augustus. 


Gana e biahe di bo soño cu Oreo, Ritz 
Gana e biahe di bo soño cu Oreo, Ritz 


y Chips Ahoy! 
y Chips Ahoy! 


Ultimo dianan pa participa 
Ultimo dianan pa participa 

“C 


u e logro aki, Lotto pa Deporte ta sali gana. Nos hobennan 
deportista ta sali gana. Aruba ta sali gana” Prome 


Minister Evelyn Wever-Croes, despues cu Aruba a pasa den 
temponan hopi dificil, durante su discurso dirigi na pueblo di 
Aruba diadomingo ultimo, a anuncia noticianan y desaroyonan 
positivo cu ultimo dianan a pasa pa nos pueblo. 


Un desaroyo hopi positivo den e ultimo dianan aki, ta e anuncio 
cu a logra cambia e acuerdo relaciona cu e entradanan di e 
loterianan di Lotto pa Deporte. Di tur e ganashi di e loterianan 
di Lotto pa Deporte antes 8.25% tabata bay Canada. Pero desde 
2011, e areglo a wordo cambia y 23.5% ta bay Canada, y e resto 
tabata keda Aruba. 


Asina den e añanan 2011 pa 2020 ,104 miyon a bay Canada y 34 
miyon so a bay den deporte na Aruba. Lamentablemente, esaki 
a stroba hopi mucha y hoben deportista pa bay den exterior pa 
competi, of mester bende rifa den solo pa logra cera e cen pa 
nan competi den exterior. E acuerdo awor lo wordo cambia 
den net contrario, 8.25% ta bay Canada y e resto ta keda Aruba 
pa wordo inverti den deporte na Aruba y den deportistanan 
di Aruba. Esaki ta un gran logro pa Lotto pa Deporte, pa nos 
hobennan deportista y un gran logro pa Aruba en general. 


Prome Minister den Discurso Nacional: Awo cu acuerdo cu Lotto a wordo cambia 
Mas placa ta keda Aruba pa inverti den deporte 


E logro aki, mester wordo considera uno importante, 
impactante y historico. Esaki ta muestra cu ora cu di 
berdad ta traha duro cu dedicacion y determinacion, ta 
logra cosnan grandi. Desde inicio di Gabinete Wever- 
Croes I na 2017, a encontra retonan riba e tereno 
di deporte. Minister di Deporte e tempo ey, Dangui 
Oduber, a lucha hopi duro pa duna deporte e luga cu e 
merece mientras cu a pasa den hopi reto den temponan 
no facil. Pero pa Minister Oduber, deporte tawata tin 
un prioridad hopi halto. 


Despues den gobernacion di Gabinete Wever-Croes 
II, Minister Endy Croes tawata tin e mesun Deseo 
aki pa Aruba. Cu Disciplina el a sigui traha riba e 
proyecto pa rescata Lotto bek. E no a laga nada stroba 
su Dedicacion pa logra. Y cu e Determinacion di tur 
dia, Minister Endy Croes a logra. Cu e logro aki, Lotto 
pa Deporte ta sali gana. Nos hobennan deportista ta 
sali gana. Aruba ta sali gana. Pabien Aruba. 


“Cada hoben deportista ta un hoben menos riba caya. 
Cada hoben deportista ta un hoben cu ta bay haci 
cosnan grandi pa su pais”, Prome Minister e enfatisa. 

D 


esde juni di aña 2021 fundacion Go Cultura 
a cuminsa presenta un serie di video riba 


nan paginanan di media social, cu ta pone enfoke 
riba palabranan menos uza den nos idioma 
Papiamento. Artista y creativo local Jair Vesprey 
ta e presentador di e serie aki cu a wordo yama 
“Bedei nos Papiamento”. 


E iniciativa aki a wordo tuma, mirando cu e ta 
necesario pa sigui promove e bon uzo di nos 
idioma, pero tambe considerando e importancia 
di promove nos idioma bao di nos hobennan, cu 
por identifica cu un artista gusta y un personahe 
hoben, creativo y talentoso manera Jair Vesprey. 
Go Cultura a aserca musico Chris Kross pa crea e 
musica special pa “Bedei nos Papiamento”. 


E inspiracion pa produci e videonan special aki 
ta nace despues di mira asina hopi esfuerso door 
di varios persona di nos comunidad pa cu e uzo 
corecto di nos Papiamento. 


Durante e desaroyo y promocion pa uzo corecto 
di nos idioma, varios ta e personanan den nos 
comunidad cu pa varios decada a haci hopi 
esfuerzo pa cu esaki. Manera entre otro Sr. 
Hubert “Lio” Booi, Sr. Ramon “Todd” Dandaré, 


“Bedei nos Papiamento” awor na Nos Isla TV tambe! 


Sra. Joyce Pereira, Sr. Ernesto Rosenstand, Sr. 
Mario Dijkhof, Sr. Jossy Mansur y mucho mas. 


Desde e luna aki, por cuminsa presencia e 
videonan aki riba Nos Isla TV canal 23 tambe 
for di dialuna pa diabierna na orarionan specifico 
tur dia, pues 9’or di mainta, 1’or di merdia y 
7’or di anochi. Tur dia lo enfoca riba un palabra 
diferente. Pa loke ta “Bedei nos Papiamento” 
riba e plataforma digital, temporada number 
dos ta den pleno preparacion. E biaha aki lo no 
pone enfoke solamente riba palabranan menos 
uza, pero tambe lo promove varios dicho y 
proverbionan na Papiamento. 


Di e forma aki Fundacion Go Cultura tambe ta 
sigui brinda su aporte na comparti nos herencia 
cultural y haci specialmente nos hobennan mas 
interesa, curioso y consciente di nos identidad. 


Go Cultura ta invita bo pa siña mas di nos 
idioma y haya sa cua ta e palabranan arcaico 
di nos idioma, pues palabranan menos uza 
pero cu ta importante y interesante pa nos 
conocemento general y cu kizas nos por 
cuminsa uza frecuentemente atrobe den nos 
dushi Papiamento. 

Director Urny Floran kende tei baha cu pensioen: 


Gobiernonan di turno a stroba hopi projecto na Prison 


WILLEMSTAD – Mandatarionan na turno tin falta 
cu varios projecto na Prison no a continua. Esaki 
ta un di e conclucionnan di Urny Floran, director 
di SDKK, cu dia 1 di augustus awor ta baha cu 
pensioen, despues di 42 aña di servicio den gobierno. 
E ultimo 21 añanan, Floran tabata director di Centro 
di Detencion y Coreccion, Dia 1 di juli 1980, Urny 
Floran a drenta servicio di Cuerpo Policial. Na su 
entrada den gobierno, a indica na Floran cu e por baha 
cu pensioen cu 50 aña, despues esei a cambia bira 55, 
60 y awor ela bira 65. 


Pero aworaki Floran por hasi uso di e oportunidad 
cu gobierno ta duna pa prome cu hasi 65 aña, baha 
cu pensioen, pa medio di e asina yama ‘’Areglo 
di VVU.’’Mirando bek riba e 21 añanan como 
director di SDKK, Floran ta bisa cu durante di su 
añanan di servicio di gobierno, ela sigi hopi trajecto. 
Lamentabelmente tabatin hopi plan cu a cuminsa cune 
pero no por a haña continuidad dor di mandatarionan 
na turno. Esei ta nifica cu ora cu cuminsa cu algo 
cada bes cu bin un gobierno nobo, den algun caso, un 
gobierno cu rapidamente ta sigi e otro, ta kibra e loke 
cu tabata traha riba dje. 


Un di e cosnan cu a dal Prison hopi duro tabata, 
durante principalmente e delaster 10 añanan, ta e 
hecho cu for di 2012, no ta permiti pa tuma personal 
den servicio di gobierno. Pa Prison esei ta nifica cu no 
tin remplaso pa e mas cu 120 hendenan cu a sali for 
di servicio di Prison. 


Segun Floran, tin departamento den e instituto 
caminda cu tabatin 24 hende ta traha y awor ta 
solamente 8 empleado tin. Na otro departamento 
tabatin 12 hende ta traha y actualmente tin solamente 
3 hende ta funciona den e departamento en cuestion. 
Floran a bisa cu ta trata tambe di departamentonan 
caminda cu no ta exihi hende xu sierto estudio pa 
traha, pero no por yena e vacaturanan, debi na e paro 
general di gobierno. 


Consecuencia di e situacion aki ta, cu personal di 
Prison no por duna e servicio manera e ta desea. 
Entretanto e peso ta keda cai riba esun cu ta na mando 
den e instituto y no riba esun cu a tuma e desicion 
aki. Ta lamentabel segun Floran, cu no ta drecha e 
posicion huridico di e personal, cu ta wanta for di 
2009. Gerencia di Prison ta bringa duro pa realisa e 
adaptacion di e posicion huridico di e personal, pero 
e no ta logrando, debi na medionan financiero. 


E aspecto di presupuesto di SDKK tambe ta motibo di 
preocupacion pasobra tur ana Prison ta ricibi menos 
fondo. Tin comprencion cu e situacion financiero di 
pais no ta bon, pero pa e peso di trabou na e instituto, 
ta importante cu e fondonan financiero ta disponibel. 
Entre otro Floran a menciona e edificio di Prison, cu 
a construi na 1960 cu awor tin hopi defecto. Entre 
otro tin bloknan caminda cu e WC no ta flush, loke ta 
un situacion hopi a-higienico. 


Dos siman pasa parti di un plafond di bloki a cai riba 
un trahado. No tin cen tampoco pa resosialisacion. 
Tin desicionnan cu mester cai pa e director y tambe e 
personal por hasi su trabou, Floran ta bisa. E personal 
di SDKK ta haciendo bon trabou y ta traha trabou di 
mas cu 1 hende, durante oranan largo. Floran ta boga 
pa tan pronto posibel trece cambio den e situacionnan 
aki. 

WILLEMSTAD - Secretario di TPK Sr. Jonathan Symor ta 
señala riba un topico cu algun siman pasa tabata den prensa 
y media social. E ta bisa: “Nederland gaat op slot”.cE topico 
cu algun siman atras a lanta basta stof ta encera cu 2e Kamer 
kier pasa un lei cu, cuidadanonan di Aruba, Corsou y St. 
Maarten lo no por emigra pa Hulanda mas, vooral e hoben 
nan. Hulanda lo bini cu reglanan basa riba nivel di estudio 
y of situacion economico pa bo por establece bo mes na 
Hulanda. 


Trabou pa Corsou TPK a realisa un investigacion y por splica 
comunidad cu esaki tabata un (wetvoorstel) proposicion di 
lei, cu Mr. Bosman di VVD a bini cune fo’i 2012. E ta motiva 
cu hopi hende hoben for di Antias y vooral for di Corsou ta 
cai den man den husticia na Hulanda, y cu e hobennan aki no 
tin ningun futuro na Hulanda. P’esei mester cuminsa pon’é 
restriccion nan pa manda e hobennan aki bek Antillen of 
prohibi nan pa emigra na Hulanda. Y tambe e ta spera mescos 
cu Corsou kier a pasa e lei 80/20 pa defende yiunan di tera, e 
ta spera tambe cu Corsou lo compronde su ponencia aworaki. 


Pero e lei aki a keda bari for di mesa den 2016! TPK no 
ta compronde pakico ta bolbe publica e stuk aki aworaki! 
Pero e lei aki ta enfatisa riba con Hulanda ta mira e paisnan 
den caribe cu ta forma parti di e, asina jama “REINO 
HULANDES”. Tur caminda na mundo tin hobennan cu ta cai 
den mundo di criminalidad, acaso nos di Corsou ta otro? Pero 
no ta prome, ni unico biaha, nos por corda tempo cu Hulanda 
kier a introduci un otro tipo y colo di pasport pa nos. Keto bai 
den conseho di minister di Reino, 


Hulanda tin mayoria. Nos tin apenas 1 minister plenipotenciario 
hunto cu esun di Aruba y St. Marten. Pues na final semper ta 
Hulanda tin mayoria. Dicon na 2022 ainda nos ta asombra cu 
nos no ta igual den Reino. Nos mester habri nos wowonan pa 
e realidad si. 


Awor Hulanda si kier pa Corsou tuma tur indocumentado 
of asina jama “asielzoekers” sin nos sa ken nan ta. Hues ta 
dicta sentencia pa laga nan den libertad riba nos isla, sin nan 


Secretario di trabou pa Corsou Jonathan Symor: 


Ta normal cu awoki ainda nos ta sclama pa igualdad den Reino? 


No tin mas ciego cu esun cu no kier mira 


tin ningun manera legal pa sobrevivi riba 
nos isla. Hulanda ta papia di asta manda 
e asielzoekers di Ucrania aki na Corsou 
sin nan por papia nos idioma y sin nan tin 
ningun fuente di entrada. FKP tin un lista di 
mas cu 5000 yiu di Corsou wardado riba un 
cas of un luga di biba pa hopi aña caba. Tin 
problema pa haña scol pa bo yiu. SVB tin 
problema pa paga cuido. Hulanda lo buta 
fondo pa e asielzoekers so of pa Corsou 
tambe? TPK ta puntra si nos cuminsa cu 
buta condicionnan basa riba intigridad riba 
hues nan Hulandes Europeo cu ta bin traha 
aki na Corsou, si lo sobra Hues den cas di 
corte. Of laga tur Hulandes Europeo declara 
for di unda nan fuente di entrada ta prome 
cu emigra na Corsou lo ta un bon idea? 


Ta bon pa e gobernashon aktualmente siña 
for di e manera ku Hulanda ta trata e país 
nan den Reino Hulandes y komprondé 
ku hamas Hulanda lo mira nos komo un 
partner igual. 

WILLEMSTAD – E Comision di Tweede Kamer 
pa Asuntonan Interno, riba dianan 13 te 22 di 
augustus, ta hasi un bishita di trabou na Corsou, 
Boneiro y Surnam. Meta di e bishita ta pa papia cu 
organisacionnan tocante di e pasado hulandes di di 
sclavitud. Tambe pa determina te con leu e pasado 
aki ta influencia e relacionnan actual. E bishita ta 
sigi despues cu a tuma luga e dos conferencianan 
di mesa rondo cu e comision a organisa 
anteriormente e aña aki. Na e conferencianan a 
participa organisacion cu na Hulanda Europeo ta 
atende cu e pasado di sclavitud. 


Di e forma aki, e comision ta prepara su mes 
riba e debate cu gobierno tocante di e raport di e 
Grupo di Dialogo Pasado di Sclavitud. E debate 
ta tuma luga mas laat e aña aki, despues cu 
gobierno a tuma un posicion tocante di e resultado 
di e investigacionnan y tambe e consehonan. 
E comicion pa Asuntonan Interno a rechasa un 
proposicion di e comicion pa Relacionnan di 
Reino. 


E ultimo aki kier investiga con otro paisnan ta 
atende cu nan pasado colonial. Tambe e Comicion 
aki kier sa si e paisnan encuestion a pidi despensa 
si of no y si tabatin pagonan di compensacion. ‘’E 
comision ta gradici e Comision di Relacionnan di 
Reino pa nan oferta, pero no ta hasi uso di loke cu 
e ta ofrece’’. 


Programa 


Gibi Bacilio, di Plataforma Sclavitud y Herencia di 
Sclavitud a bisa, cu pa medio di e Representacion di 
Hulanda na Corsou, e organisacion oficialmente a 
ricibi participacion di e bishita aki. E miembronan 
kier pone nan mes personalmente na altura, loke 
ta biba den e paisnan cu nan a colonisa. Nan kier 
sa kico realmente ta e impacto riba e hende di 


Pa mira cu wowo propio kico sclavitud a hasi:Tweede Kamer te’i bin papia riba sclavitud 


Gibi Bacilio:’’Mi ta spera gobierno ta prepara bon’’ 


awendia. Asina Bacilio a remarca. Segun Bacilio, den 
cuadro di e bishita di e Comision di Tweede Kamer na 
Corsou, lo tin diferente actividad, encuentro cu experto 
y hende cu ta atende cu e tema di sclavitud. Pero tambe 
e parlamentarionan hulandes lo papia cu habitantenan 
di bario. Riba e programa tin tambe oportunidad pa 
sera conoci mas miho cu e lucha di Tula. Dia 17 di 
augustus, e delegacion hulandes ta bishita Rif, caminda 
cu ta conemora e lucha di Tula. 


Prepara 


Gobierno y Parlamento mester prepara bon pa 
comunica cu e comision di Tweede Kamer. No mester 
ta asina, segun Bacilio cu ta ora cu ta sinta dilanti di e 
Comision ta dicidi kico ta bai bisa. 


Bacilio ta contento cu algun tempo pasa Parlamento 
a ricibi informacion tocante di e tema, durante di 
un presentacion na Staten. Ademas di gobierno, 
Universidad di Corsou, Sefba y expertonan tambe ta 
forma parti di e programa di e Comision pa Asuntonan 
Interno di Tweede Kamer pa Asuntonan Interno esta 
poco dia ei den parlamento. Nos cu esnan cu ta atende 
cu tema, ta preparando. Tin movision anandano, 
wak cu por invita habitantenan cu a participa den e 
programa di bishita di e parlamentarionan hulandes. 

FORTALEZA PA FAMIA 


Scirbi Pastor Marcel Balootje. 


COMPETENCIA, JALOEZIE , RIVALIDAD, TA KIBRA FAMIA 


Nan tres ta enemigo di tur cas, nan ta enemigo di hende enemigo di sociedad, tin hopi hende ta biba den 
dje, nan ta haci competencia manera cuminda di tur dia, tanto pa palabra y obra, compaña pa rivalidad y 
jaloezie.Ta parce manera nan no ta nota, cual ta e daño cu ta wordo haci den nan bida. 


Competencia den deporte ta sano, pasobra semper mester tin un ganador, pasobra un su prestacion lo 
sobresali riba e otro. Pero ora e drenta cas di Famia, e ta bira algo peligroso. 


Competencia entre mayor, ken tin mas salario, ken tin mas di bisa,ken ta duna e mucha mas libertad, tur 
esey ta cosnan cu sin nos ripara ta perhudica, enbes di yuda pa bon educacion, ordo y respet den cas , 
pasobra una bes e competencia drenta e relacion ta daña. 


Jacob tabata yiu di Rebeca y Esau yiu di Isaac , nan tabata dos yiu morocho cu tabata bringa cu otro for di 
den barica di nan mama, y Dios a bisa Rebeca cu tin dos nacion den su barica, y nos sa awe cu uno ta e 
nacion Arabe(Muslim) y e nacion Israelita(Hudiu), Nos tur por lesa com Rebeca a coopera cu Jacob pa e gaña 
su Tata y horta e bendicion di Esau su ruman.( Genesis 27:13) 


Wak e peligro cu ta existi ora yiunan ta separa door di mama y tata, cual ta causa problema tanto pa nan 
como pa e yuinan. Pasobra e enemistad den famia no a caba te dia di awe.( Genesis 25 vers 19-34 y Genesis 
capitulo 27 completo). Awendia tambe e cos ey ta na moda, y mesun mal spirito ta moviendo awe den 
famia, causando drama, violencia, rabia y odio. No lubida cu pa motibo di envidia Cain a mata su propio 
ruman Abel. 


Pesey nos ta mira cuanto Herencia di cas of edificio ta bay perdi cu door di rivalidad , envidia y jaloezie. 


E rivalidad di Lea y Raquel den Genesis capitulo 29 y 30 ta mustra nos rivalidad por sigi corre den famia, y 
mira kico rivalidad por a haci den e yuinan di Jacob, con nan a bende nan propio ruman, pesey ta masha 
importante como mayor nos tene bon na cuenta cu asina nos mira rivalidad y envidia presenta den cas , nos 
corta cune mes ora.( Genesis Capitulo 29 y 30) 


Saul y David ta un otro muestra caminda envidia, jaloezie y rivalidad tanto fisico como spiritual a presenta ( 
1 Samuel capitulo 15). Saul kier a mata David sin wak e relacion cu David tabatin cu Señor. Saul tabata den 
pica y Dios a rechase, y e no por a acepta e crecemento di David cu den tur cos tabata consulta Dios. Envidia 
y rivalidad no por por ta presente den bida spiritual di ningun hende, pasobra hende ta lucha pa un cos cu 
no ta di nan. Pasobra Dios ta bendiciona tur esnan cu ta busca Dios di nan henter nan curazon. 


Den Lucas capitulo 15 nos ta lesa di e yiu prodigo, pero si nos ta nota bon e tata tabatin dos yiu perdi. Uno 
cu a bay gasta tur cos cu permiso di e tata, y e ruman grandi cu tabata biba den cas pero a envidia su ruman. 


E ta algo masha doloroso ora envidia, jaloezie, y rivalidad ta presente den famia, of den tur otro organisacion, 
pasobra esey ta stroba hende pa hereda e reino di Dios.(Galation5:19-21) 


Ta algo cu tur cas di famia mester pone den oracion, y pidi Dios su ayudo. 


Sinceramente, Pastor Marcel Balootje. 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Dios ta Amor…Y amor ta Dios, 


Maske mi no ta na e mundo aki, tur dia 
lo mi ta banda di boso curason, mi por 


stens di loke Senjor ta hacie” Salmo 33 


Cu profundo tristesa pero conforme cu boluntad 


di Dios, nos ta anuncia cu a fayese: 


Delwin Lindor Maduro 
Mihor conoci como “ Prince D’’ 


Lagrima y flornan por seca, su recuerdonan y tur loke el a 
haci y significa pa nos, cu lo keda graba pa semper den nos 
mente y curason. “Cerca Dios mi alma ta na paz, ta di DJ’E 


mi salbacion ta bin” Salmo 62:1 


Cu dolor na nos curason, nos ta participa fayecimento 


inesperadamente 
di nos ser stima: 


Sra.vda. Matilda Angela-Erasmus 


Cariñosamente yama “Tila” 
*29-08-1940 - †20-07-2022 


PA LESA FULL OBITUARIOS, WAK WWW.AWEMAINTA.COM/OBITUARIOS 


Dios ta amor i amor ta Dios. 
Maske mi no ta na mundo aki, tur dia lo mi ta 
banda di boso Curazon, mi por stens di loke 


Señor ta hasi. Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”Salmo 33 
Cu dolor na nos curason nos ta participa 


fayecimento di nos ser stima: 


Sr. Lucio A. Krosendijk 


Cariñosamente yama “Lucho” 


*08-06-1961 - †26-07-2022 


Acto di entiero lo wordo anuncia despues 


Rouwadvertentie (conceptversie) 


“Wij weten dat wanneer onze aardse tent, het lichaam waarin we 


wonen, wordt afgebroken, we van God een woning krijgen: een 


eeuwige, niet door mensenhanden gemaakte woning in de hemel.” 


2 Korintiërs 5:1 NBV21 


Bedroefd, maar dankbaar dat haar een verder lijden bespaard is 


gebleven, geven wij u kennis dat van ons is heengegaan: 


Edith Vivian Hodgson - Brookman 


14 Juni 1939 (Djatibarang, voorheen 


Nederlands-Indië) - 27 Juli 2022 (Aruba) ✝ 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual cu mi laga atras keda bunita y Laga 
esakinan termina den tur buniteza. Cado Wever Cu 
dolor na nos curason, nos ta anuncia fayecimento di 


nos ser stima: 


Emmanuel E.P. Tromp 
*25-12-1956 - †27-07-2022 


Acto di entiero lo wordo anuncia despues 

“Señor ta mi wardador, mi’n tin falta di nada Den 
cunucu di yerba berde e ta ponemi sosega. E ta 
hibami na awa trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Avelina Aurita Maduro 


Mihor conoci como: “Evelin” 


*28-07-1946 - †24-07-2022 


“Señor ta mi wardador, mi’n tin falta 


di nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. 


Salmo: 23 
A fayece: 


Marie O. Borange 


*13-10-1949 - †26-07-2022 


Acto di entiero lo wordo anuncia 


despues 


Canta grandesa di Señor huntu cu mi, ban alabá su Nomber tur 
huntu! M’a acudi na Señor: El a scucha mi, El a libra mi di tur mi 
temornan. Esnan ku fiha riba djE lo bria y nan cara lo no keda na 


bèrguensa. 


Cu dolor na nos curason, nos ta participa fayecimento di: 


Sr. José D. Tromp 


Cariñosamente yama “Jossy” 


*18-01-1948 - †22-07-2022 


Acto di entiero lo wordo anuncia despues 


Laga tur loke ta spera mi ta bunita 


Laga tur locual cu mi encontra na caminda ta 


bunita Laga tur locual cu mi laga atras keda bunita 


y Laga esakinan termina den tur buniteza. 


Cado Wever. 


Cu dolor na nos curason, nos ta anuncia 


fayecimento di nos ser stima: 


Rudolf Benito Mackintosh 


(Benito, Mack, Dolf) 


*23 maart 1954 – † 23 july 2022 


